เงินบาทเปิด 31.37/39 บาท
ธนาคารกรุงเทพ รายงาน เงินบาทเปิด 31.37/39 แนวโน้มอ่อนค่าตามทิศทางในภูมิภาค
27 ธ.ค. 2554

ธนาคารกรุงเทพ รายงาน เงินบาทเปิด 31.37/39 แนวโน้มอ่อนค่าตามทิศทางในภูมิภาค
นักบริหารเงิน จากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.37/39 บาท/ดอลลาร์ อ่อนค่าลงจากเย็นวานนี้ที่ปิดตลาดที่ระดับ 31.32 บาท/ดอลลาร์ 
เงินบาทวันนี้คาดว่ายังมีแนวโน้มไปในทิศทางที่อ่อนค่าต่อจากปัจจัยเดิมในเรื่องความกังวลปัญหาหนี้สาธารณะในยุโรป แต่ทั้งนี้คาดว่าเงินบาทจะยังแกว่งอยู่ในกรอบแคบๆ เนื่องจากเป็นช่วงที่ตลาดต่างประเทศหยุดทำการในช่วงคริสมาสต์ต่อเนื่องถึงปีใหม่ ส่งผลให้การทำธุรกรรมทางการเงินเบาบาง
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 77.96 เยน/ดอลลาร์ ส่วนเงินยูโรอยู่ที่ระดับ 1.3050 ดอลลาร์/ยูโร
นักบริหารเงิน คาดว่า เงินบาทวันนี้จะเคลื่อนไหวอยู่ในกรอบ 31.35-31.50 บาท/ดอลลาร์ และมีโอกาสอ่อนค่าตามทิศทางสกุลเงินในภูมิภาค